Input: विभूर्मात्रा प्रभूः पित्राश्वोऽसि हयोऽस्यत्योऽसि मयोऽस्यर्वासि सप्तिरसि वाज्यसि वृषासि नृमणाऽअसि। ययुर्नामाऽसि शिशुर्नामास्यादित्यानां पत्वान्विहि देवाऽआशापालाऽएतं देवेभ्योऽश्वं मेधाय प्रोक्षितꣳ रक्षतेह रन्तिरिह रमतामिह धृतिरिह स्वधृतिः स्वाहा॥१९॥

Padapatha: विभूरिति विऽभूः।मात्रा।प्रभूरिति प्रऽभूः।पित्रा।अश्वः।असि।हयः।असि।अत्यः।असि।मयः।असि।अर्वा।असि।सप्तिः।असि।वाजी।असि।वृषा।असि।नृमणाः।नृमना इति नृऽमनाः।असि।ययुः।नाम।असि।शिशुः।नाम।असि।आदित्यानाम्।पत्वा।अनु।इहि।देवाः।आशापाला इत्याशाऽपालाः।एतम्।देवेभ्यः।अश्वम्।मेधाय।प्रोक्षितमिति प्रऽउक्षितम्।रक्षत।इह।रन्तिः।इह।रमताम्।इह।धृतिः।इह।स्वधृतिरिति स्वःऽधृतिः।स्वाहा